এক্সপ্রেস রিপোর্ট ॥ টিপাইমুখ বাঁধ আন্দোলনের খেসারত হিসেবে ভারতের গোয়েন্দা সংস্থা ‘র’ বিএনপি নেতা ইলিয়াস আলীর গুম ঘটনায় জড়িত থাকতে পারে বলে মন্তব্য করেছেন দলটির স্থায়ী কমিটির সদস্য ব্যারিস্টার রফিকুল ইসলাম মিয়া। শুক্রবার জাতীয় প্রেসক্লাবের ভিআইপি লাউঞ্জে এক যুব সমাবেশে তিনি এসব কথা বলেন। বিএনপি নেতা ইলিয়াস আলীকে দুই বছরেও সন্ধান না দেওয়ার প্রতিবাদে এই সমাবেশের আয়োজন করে স্বাধীনতা ফোরাম কেন্দ্রীয় সংসদ নামের একটি সংগঠন। রফিক বলেন, ইলিয়াসের নেতৃত্বে টিপাইমুখ অভিমুখে বিশাল মিছিল সবাইকে নাড়া দিয়েছিলো। ভারতের পত্র-পত্রিকায়ও তা প্রচার হয়। তাই ইলিয়াসের গুম ঘটনার সঙ্গে ভারতের গোয়েন্দা সংস্থা ‘র’র যোগসূত্র থাকতে পারে। বিমান বন্দর থেকে ভিনদেশী নাগরিককে ‘র’ তুলে নেওয়ার ঘটনা প্রসঙ্গে রফিক বলেন, ‘র’ কীভাবে ধরলো সেই ব্যক্তিকে? একটি ...